的士司機的駕駛及服務態度不時成為社會熱話。近日網上又瘋傳一段的士司機懷疑拒載並與同行發生口角的片段，期間該名的士司機情緒激動，爆粗連環咆哮「無微信呀」，引起不少網民熱議。
「又話我黑的，咁大個牌寫現金㗎嘛！」
片段在多個社交平台上傳。甫開始，可見在山頂纜車站對出的士站，有兩名的士司機在馬路上發生口角，當中一名身穿白衣、戴帽之的士司機懷疑因為拒載，遭同行上前質問，現場有不少途人圍觀。
期間白衣司機情緒激動，不斷咆哮向同行解釋：「無微信呀！無微信呀！」，又爆粗說：「無微信呀，X你老母，痴X線」、「無微信呀，點做(生意)呀？」，即使同行返回車內，白衣司機仍繼續咆哮：「無微信呀」、「無微信呀，點收錢呀」、「又話我黑的，咁大個牌寫現金㗎嘛！」。
網民：畀遊客睇到佢哋有幾咁優質
不少網民看過影片後均點讚和留言，有人嘲諷：「香港旅遊大使，的士司機，好好宣傳香港呀」、「說好香港故事」、「優質的士」、「畀遊客睇到佢哋有幾咁優質」，有人就笑言：「出個微信帳號就解決啦」、「難怪的士會輸，咩X都冇，只收現金，小巴都有八達通」。但亦有人支持的士司機，「今次撐的士司機」、「唔一定要有微信」、「如果個乘客只係得微信支付、咁個司機又真係冇錯喎」、「唔通個客話比Q幣，就去裝個QQ？八達通都冇人用啦」。